พอดีว่ามีอะไรกับแฟนหลั่งใน วันที่ 21 และ 23 ซื้อยาคุมฉุกเฉินแบบ 2 เม็ดมากินวันที่ 23 ปกติรอบเดือนจะมาวันที่ 25 แต่ประจำเดือนยังไม่มาเลย ประจำเดือนจะมาประมาณวันไหนคะ และมีโอกาสตั้งครรภ์ไหม
สวัสดีค่ะ HamSter,หากมีเพศสัมพันธ์วันที่ 21 และ 23 ส.ค. แล้วได้ทานยาคุมฉุกเฉินไปในวันที่ 23 ส.ค. ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะทั้งนี้ เมื่อทานยาไปแล้ว ก็อาจมีผลทำให้ประจำเดือนเลื่อนไปได้ แต่ไม่สามารถบอกได้ว่าจะเลื่อนไปกี่วัน ดังนั้น ก็ควรรอดูประจำเดือนไปก่อนค่ะ หากประจำเดือนไม่มาภายใน 2 สัปดาห์นับจากที่ได้มีเพศสัมพันธ์ไป ก็ควรตรวจหาการตั้งครรภ์ดูค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ